Pascale Allotey

**Pascale Allotey** be Ghanaian public health researcher wey she be Director for World Health Organization SRH/HRP. Ein research dey focus top how equity, human rights, den social justice take relate to health den sickness, health systems, den global health research. She hold different technical advisory position for World Health Organization. Allotey dey serve on de Paris Institute for Advanced Study World Pandemic Research Network to understand de societal impacts of de COVID-19 pandemic, de Governance of de World Health Summit den de international Advisory Board of *The Lancet*. 

## Ein Early life den education
Dem born Allotey for Morocco, wey she spend ein kiddie days for Ghana den UK. Ein parents be from Ghana, wey ein poppie be a career diplomat. She say ein earliest ambition be to be a singer anaa a physician. Wen she be a teenager militia forces arrest ein poppie during a political transition, wey Allotey dey kai say she hide under ein bed as de soldiers enter dema home. De work of ein parents inspire ein lifelong career in engaging directly plus communities to inform research den policy. She first study psychology den nursing at de University of Ghana. She train den register as a nurse, public health nurse den a midwife insyd Ghana insyd 1988. Insyd 1990 Allotey move go Australia to further ein university studies. Hie she plete a postgraduate diploma den master's degree insyd public den community health at de University of Western Australia. She remain der for ein doctoral studies, wey she earn a doctoral degree insyd public health insyd 1996. As part of ein doctoral research, she return to Ghana, wer she investigate why women no dey attend antenatal clinics den wat support dem access as an alternative, particularly plus co-morbidities of tropical diseases during pregnancy. She study both de implementation of de safe motherhood initiative insyd antenatal health services den de practices of traditional healers den soothsayers.

## Ein Research plus career
Allotey start ein academic career as a research fellow insyd public health, first at de University of Western Australia den then at de University of Queensland. Insyd 1997, de World Health Organization Special Programme for Research and Training in Tropical Diseases (TDR) invite Allotey make she join dema gender task force. Insyd dis capacity she contribute to de analysis of de impact of gender on various tropical diseases. She sanso investigate de physical den mental health of refugees, den de implications of dema health on dema communities. She study de prevalence of female genital mutilation insyd Ghana den Australia, wey she propose say solutions for focus on enhancing women's rights den autonomy den dey promote dema agency to address de practice, rather dan dey focus on de specific harm per. She san work give de TDR from 2006, wen dem appoint am to de Scientific and Technical Advisory Committee, wey she since hold various oda technical advisory roles plus de WHO. Around dis time, Allotey move go de United Kingdom wey she join Brunel University London as Professor of Race, Diversity and Professional Practice. At Brunel, Allotey establish one of de UK ein first doctoral programmes insyd public health.

Insyd 2009 Allotey move go Monash University Malaysia as Professor of Public Health at de Jeffrey Cheah School of Medicine. Ein research consider de relationships between gender, equity, human rights, marginalisation den global health, plus a focus on tropical health den non-communicable diseases. She investigate how gender dey enable de Sustainable Development Goals, den how to engage plus communities to co-produce research den influence policy related to dema health. Togeda plus Daniel Reidpath she found de South East Asia Community Observatory (SEACO), a health den demographic surveillance system wey dem establish insyd 2011. SEACO be supported by Monash University Malaysia, wey dem look to better understand how de rapidly changing population dey impact public health insyd Malaysia.

Insyd 2016 Allotey be part of de team wey WHO TDR lead to launch an implementation research based massive open online course wich focus on de infectious diseases of poverty. De course dey look to train public health researchers den disease control programme managers insyd how to improve health outcomes. Dem appoint Allotey to de Paris Institute for Advanced Study World Pandemic Research Network (WPRN) insyd May 2020. Dem establish de WRPN in response to de SARS-CoV-2 crisis, wey serve to collate research den resources on de societal impact of de COVID-19 pandemic.

## Ein Selected publications

* 
* 
* 

## Ein Personal life
Allotey marry Daniel D. Reidpath, de Senior Director for Health Systems and Population Health at de International Centre for Diarrhoeal Disease Research, Bangladesh.

## References


## External links